Monmouth Golf Club

Monmouth Golf Club ek golf club hae jo United Kingdom ke Wales des ke Monmouth city ke border ke pass Dixton gaon me hae. ii golf ke course mae 18 ched hae. Golf course uchi jameen pe city ke north mae hae. Course se Welsh hills, Dean ke jungle aur Wye Valley bhi dikhne hae. Club apne ko saare Wales ke sabse achchha golf courses mae ek mane hae. Iha aur facilities mae clubhouse, bar aur shop bhi hae.

Itihaas
Monmouth Golf Club 25 June 1896 ke din Monmouth ke Kings Head Hotel mae hui ek meeting bana rahaa. ii apni present jagha se phle kai grounds pe pe shift hota rahaa. Phle-phle club ke members bus 30 se 40 bane rhe, jo bahut kam rhe. Kam membership ka kaaran rahaa garmi ke time ground ki lambi grass. ii lambi grass ka kaaran ground ka maalik ke jyada paisa banane ke chalte rahaa. ii vivaad High Court tak mae chala gya aur 1910 mae Court ne club members ke favour mae phesla sunaye rhe. Par ii vivaad khatam nahi hua aur 1912 mae club band karna pada. Club ko suru karne ke kai koshis kiye gye par 1920 tak sab bekar rhe. 1920 mae club Dixton mae phir se banaya gya, jha uski present jagha hae.

References

Category:Monmouth